projecte-aina/catalan_government_crawling huggingface dataset:
El mes de gener el temporal Glòria va afectar Catalunya deixant importants danys a comarques gironines.
Si bé és cert que les primeres actuacions d'emergència per pal·liar els desperfectes més severs van començar de forma immediata, ha estat amb el pas de les setmanes que el recompte dels danys s'ha anat precisant.
Els municipis han fet un estudi acurat de les afectacions i els consells comarcals fan arribar els informes a la Generalitat de Catalunya perquè es pugui donar una resposta econòmica amb fons propis, però també provinents de la Diputació de Girona i de l'Estat.
Fa setmanes que ja es van anunciar els 11 milions d'euros del fons de contingència que, en el conjunt de Catalunya, la Generalitat destina al sector agrícola afectat pels aiguats del passat mes d'octubre i també pel temporal Glòria.
Com a Govern, i malgrat les dificultats, estem treballant de forma contínua per actuar a la demarcació davant els danys ocasionats.
A vegades, la tramitació administrativa pot donar sensació d'oblit, però el Govern està fermament decidit a ajudar els municipis amb els temes que afecten el seu dia a dia.
Per això vull ressaltar algunes de les mesures que s'han fet públiques els últims dies; com els més de 2,3 milions d'euros que la Generalitat destina a dinamitzar el turisme de comarques gironines, prioritzant les zones més perjudicades pel temporal; o bé els prop de 24 milions que l'Agència Catalana de l'Aigua destinarà a Girona, assumint així el 100% del cost dels danys del Glòria en els trams afectats del Ter, on actuarà treballant coordinadament amb els ajuntaments.
En aquest sentit, la bona valoració de la gestió de la situació d'emergència durant el temporal Glòria, ha fet que des del Consell de Direcció de la Generalitat a Girona s'hagi decidit aprovar la creació del Gabinet Territorial de Coordinació d'Emergències, que coordinarà l'actuació dels cossos operatius de la Generalitat de Catalunya, al conjunt de les administracions territorials competents i d'altres agents implicats a comarques gironines.
Un mecanisme que servirà per donar una estructura a la gestió que ja va funcionar a la pràctica, amb la voluntat que pugui tenir continuïtat davant possibles noves emergències.
Ens està tocant viure moments molt complicats, una emergència sanitària que mai hauríem imaginat.
La nostra responsabilitat com a societat està essent clau per reduir el nombre de contagis durant el confinament, i serà encara més important durant la desescalada.
M'agradaria aprofitar aquestes línies per agrair la bona feina que estan fent els treballadors i treballadores dels serveis essencials, professionals que treballen a primera línia.
Però també donar les gràcies a tots aquells que mostreu el vostre compromís dia a dia, quedant-vos a casa.
També vull realçar la feina que s'està fent des del món local i comarcal davant aquesta situació excepcional.
El contacte de la Generalitat amb els ens municipals i comarcals de la demarcació és constant per tal d'actualitzar la informació i coordinar la situació.
Més enllà de la resposta ciutadana, però, calen mesures polítiques per fer front a l'impacte de la pandèmia, per això és important que s'hagin aprovat els pressupostos 2020 de la Generalitat de Catalunya.
Uns comptes amb un increment de 3.070 M€, respecte als del 2017.
Uns pressupostos necessaris, que són la primera pedra per a la reconstrucció del país després de la Covid-19.
No vull acabar sense tenir un record per totes aquelles persones que han perdut la vida a causa de la Covid-19, i enviar el meu suport a les seves famílies.
Desitjar-vos bona salut a totes i tots.
Aquesta setmana s'han decretat 10 dies de dol oficial amb motiu de la pandèmia generada per la COVID-19.
El passat dimecres, des de la delegació del Govern a Girona i també a molts altres punts del país, es va fer un minut de silenci per les víctimes i d'acompanyament en aquests moments difícils a les seves famílies.
Des d'aquí vull tenir, una vegada més, un record per a totes elles.
L'evolució cap a les noves fases de desescalada ens ha de donar esperances, però no hem d'oblidar que el moment segueix essent complex i que fer passes enrere podria tenir unes conseqüències molt perjudicials en tots els àmbits.
Des de la delegació del Govern a Girona seguim mantenint el contacte constant amb el món local i comarcal a través del Comitè Territorial d'Emergències de comarques gironines, que es reuneix setmanalment amb les diferents administracions per copsar la situació arreu de la demarcació; des del Govern es van tirant endavant mesures per pal·liar els efectes de la COVID-19; però com a ciutadans també tenim un paper imprescindible, hem d'actuar amb responsabilitat i no abaixar la guàrdia.
L'entrada de la Regió Sanitària de Girona a la Fase 2 comportarà nous canvis en el nostre dia a dia, com per exemple el retorn parcial a l'activitat presencial a l'edifici de la Generalitat a Girona, on hem destinat molts esforços per garantir totes les mesures de prevenció necessàries davant el virus.
Així doncs, la maquinària dels nostres municipis es continuarà posant en marxa, per aquest motiu apel·lo a la responsabilitat ciutadana perquè la desescalada sigui un èxit col·lectiu.
La Generalitat de Catalunya ha recuperat totes les competències per gestionar l'emergència de la Covid-19, un cop finalitzat l'estat d'alarma.
El president Torra va decretar que el 19 de juny Catalunya iniciés l'etapa de represa, gestionada completament pel Govern de la Generalitat a través del Procicat, seguint els criteris dels experts i amb la salut com a única prioritat.
Una etapa més senzilla i entenedora, amb menys prohibicions, però on l'autoresponsabilitat ciutadana és essencial.
Per aquest motiu insistim que no hem d'abaixar la guàrdia, i que cal continuar seguint les normes bàsiques d'higiene de mans, distància i mascareta.
A més de la salut, la recuperació econòmica i el benestar social tenen una importància cabdal pel país, per aquest motiu vull destacar el treball que està fent el Govern des de la Comissió del Pla per a la reactivació econòmica i protecció social.
També cal remarcar la creació de l'estratègia 'Catalunya 2022', un projecte amb el qual la Generalitat mobilitza expertesa, coneixements i recursos de diferents disciplines, amb l'objectiu d'analitzar els escenaris post Covid-19, impulsar propostes d'acció i projectes de futur.
Un grup de treball co-coordinat pel gironí Genís Roca i on hi ha una àmplia representació d'experts de la demarcació, fet que reflecteix el valor i el pes de les comarques gironines en l'àmbit social i de coneixement.
Des d'aquí encoratjo a aquest grup a treballar per una estratègia que de ben segur serà imprescindible per dibuixar un futur de consens, on les diferents realitats socials i culturals hi tinguin cabuda.
No en tingueu cap dubte, plegats ens en sortirem.
Dilluns 28 de setembre el Tribunal Suprem ratificava la sentència del TSJC i inhabilitava al MH President Quim Torra de les seves funcions com a president de la Generalitat, interrompent així el funcionament normal de les institucions catalanes.
Estem al 2020, sí, però la història es repeteix una vegada i una altra, l'Estat espanyol represalia a presidents legítims de la Generalitat de Catalunya, contra la voluntat del que decideix la ciutadania d'aquest país a les urnes.
Així doncs, una vegada més, haurem de recordar-nos i demostrar que som un país que no es rendeix mai.
Un país que, lluny d'acceptar un nou revés judicial, seguirà treballant per la independència, per exercir l'autodeterminació i sobretot, per viure en una democràcia plena.
La nostra causa és legítima i seguirem endavant fins a aconseguir-la.
Com deia el president Quim Torra en la seva declaració institucional "Tindrem l'ocasió d'avançar en aquesta direcció en unes eleccions que se celebraran d'aquí a pocs mesos.
Han de ser un nou plebiscit i un nou mandat que confirmi el referèndum del Primer d'Octubre".
N'estic convençut que així ho farem des de les institucions, des del carrer i des de les urnes, amb la força i el compromís de totes i tots.
No hem d'oblidar, però, que vivim temps complicats i que cal seguir posant tots els esforços a revertir aquesta crisi sanitària.
Des d'aquí, una vegada més, vull mostrar tot l'agraïment als col·lectius que combaten la Covid- 19 des de primera línia, i traslladar el meu més sentit condol a totes les víctimes i famílies que la pandèmia segueix colpejant.
L'OAC a Girona és una oficina de registre de la Generalitat i, per tant, és responsable de registrar d'entrada tots els documents que la ciutadania adreça a les administracions públiques i de traslladar-los a la unitat competent per a la seva resolució.
Formularis de presentació de documentació en l'oficina de registre
Per fer qualsevol sol·licitud o comunicació a la Generalitat, podeu fer servir el formulari de sol·licitud.
Quan vulgueu aportar documentació que fa referència a un expedient concret, heu d'omplir el formulari de comunicació de presentació de documents indicant clarament l'òrgan destinatari per facilitar la seva arribada en termini.
Alternativament a la presentació de documentació en paper, les persones de l'OAC a Girona us poden assessorar sobre la utilització del Registre general electrònic de la Generalitat per a la presentació telemàtica de les sol·licituds o comunicacions que adreceu a l'Administració de la Generalitat.
Aquest canal us garanteix la presentació de documentació les 24 hores del dia i el seu seguiment posterior.
Podeu accedir-hi entrant al web de tramits.gencat.cat, cercant el tràmit Petició genèrica per a la presentació de la documentació i accedint a la Meva Carpeta per al seu seguiment posterior.
El 14 d'octubre arriba al passatge d'Aristides Maillol l'exposició " Ànima ", una exposició que dona a conèixer els 15 anys d'història de la Fundació.cat i la tasca que ha portat a terme per fomentar, impulsar i facilitar l'ús del català a Internet com a eina de normalització lingüística i com a element indispensable per a seguir reforçant la cultura catalanoparlant a la xarxa.
Aquesta mostra pretén ser el reflex de l'ànima de l'entitat, una ànima entesa com tot allò que uneix els catalanoparlants.
El recorregut de l'exposició està pensat perquè el visitant viatgi per la història del domini.cat i en conegui la tasca de fomentar l'ús del català a Internet.
> Com a activitat relacionada, el 1 5 d'octubre, a les 18.30 h, a l' Auditori Josep Irla, conferència "Identitat i diversitat a la xarxa", a càrrec d'Eudald Carbonell i Roura, antropòleg, arqueòleg, historiador, paleontòleg i escriptor.
Cal inscripció prèvia, amb un correu electrònic a [EMAIL].
> L' acte institucional de presentació de l'exposició tindrà lloc el dia 20 d'octubre, a les 11 h, al passatge, i serà presidit per la directora territorial de Cultura, l'alcaldessa de Girona i el president de la Fundació.cat.
> Podeu visitar també l'exposició a través d'una ruta virtual: 15anys.cat
Del 14 d'octubre al 30 de novembre
L'OAC a Girona posa a disposició de la ciutadania cinc ordinadors d'autoservei amb connexió a Internet.
L'OAC a Girona disposa d'un espai amb 5 ordinadors autoserveis amb connexió a internet i amb l' assistència d'una persona informadora de 9 a 14 h.
La ciutadania pot navegar lliurement i, si cal, amb l'ajuda de les persones informadores.
També es disposa d'una impressora.
Amb l'objectiu que la ciutadania no hagi de desplaçar-se més d'una vegada a l'OAC, s'ha instal·lat una fotocopiadora de pagament en blanc i negre de mida DIN A4.
El preu de cada fotocòpia és de 0,10 €.
L'OAC a Girona disposa d'un servei d'atenció a les persones amb discapacitat sensorial auditiva cada dilluns de 10.30 a 12.30 h.
Durant aquestes hores, aquestes persones tenen a la seva disposició una persona intèrpret en llengua de signes per poder gestionar els seus tràmits sense necessitat d'anar acompanyades.
L'Oficina d'Atenció Ciutadana atén exclusivament amb cita prèvia.
L'Oficina d'Atenció Ciutadana de la Generalitat a Girona atén exclusivament amb cita prèvia, amb l' horari següent:
Continueu disposant dels canals següents per adreçar-vos a la Generalitat a Girona:
Atenció: per als tràmits tributaris cal consultar la informació específica al web de l'Agència Tributària de Catalunya.
Podeu utilitzar la tramitació telemàtica d'autoliquidacions i gestions tributàries, així com el registre electrònic que l'Agència Tributària de Catalunya ha habilitat per als tràmits que no disposin de funcionalitat telemàtica pròpia.
Sala d'exposicions per a mostres relacionades amb la ciència, la cultura, l'empresa, la fotografia...
Enllaça la plaça de Pompeu Fabra amb l'avinguda de Jaume I i serveix d'escenari per a exposicions públiques
Amb plafons de vidre de grans dimensions, com un aparador per a exposicions i mostres
Situat a la façana de la plaça de Pompeu Fabra, acull també exposicions obertes a la ciutadania
L'Oficina d'Atenció Ciutadana de la Generalitat a Girona atén exclusivament amb cita prèvia.
Continueu disposant dels canals següents per adreçar-vos a la Generalitat a Girona:
L'Oficina d'Atenció Ciutadana (OAC) integra en un sol espai totes les gestions de l'Administració de la Generalitat.
En aquest apartat, hi trobareu informació sobre els horaris de l'Oficina, els principals tràmits i altres serveis.
La Carta de Serveis que es presenta a continuació recull el catàleg de serveis que us oferim, així com els compromisos de qualitat i les vies que teniu habilitades per a la presentació dels vostres suggeriments i queixes.
A l'OAC tenim un compromís de millora contínua en la qualitat del servei, reconegut des del 8 de juny de 2015 per la certificació de qualitat ISO 9001 segons versió vigent (núm. de certificat ES090488-1).
Data d'actualització: 25 de maig de 2020
La Generalitat de Catalunya a Girona té constituïda una Comissió Tècnica de Coordinació Institucional per a la prevenció de la conflictivitat juvenil, amb la voluntat de conèixer-ne l'estat als diferents municipis de les comarques de Girona i treballar per prevenir-la o col·laborar amb els ens locals per disminuir-la quan sigui una realitat.
En aquesta línia, una de les accions proposades és facilitar als ens locals l'accés als recursos que els serveis territorials disposen per als joves.
Si necessiteu més informació en relació amb els recursos d'aquest catàleg, adreceu-vos a: [EMAIL]
La Casa de la Generalitat de Catalunya a Perpinyà, inaugurada el 2003, dinamitza les relacions institucionals amb la Catalunya del Nord (Departament dels Pirineus Orientals) i té com a principals funcions:
La Casa de la Generalitat a Perpinyà promou la cooperació entre els catalans del nord i els del sud en tots els àmbits de la vida social i econòmica, articulant les seves actuacions en tres grans eixos: suport als projectes transfronterers de proximitat, difusió de la llengua i de la cultura catalanes i promoció econòmica.
El nou model d'Administració de la Generalitat de Catalunya a Girona permet l'agrupació i la integració de totes les unitats administratives en un únic espai, d'acord amb els criteris d'optimització, modernització i millora dels serveis envers a la ciutadania.
Un nou model d'Administració basat en la integració de serveis
Premis i reconeixements a l'Administració de la Generalitat a Girona
Vídeos del model d'Administració de la Generalitat a Girona
Gestió d'Informes Unificada en tràmits de planejament urbanístic i projectes en sòl no urbanitzable
Un dels seus objectius és posar en marxa un sistema de gestió de la innovació a la Generalitat Girona
La Delegació Territorial és la representació del Govern a les comarques gironines i té, com a funcions, el seu impuls i la coordinació.
Consulteu les adreces i telèfons dels serveis territorials i altres organismes de la Generalitat a Girona.
Una eina per cercar adreces i telèfons de les unitats i organismes de la Generalitat de Catalunya.
Un nou model d'Administració basat en la integració de serveis
La Casa de la Generalitat de Catalunya a Perpinyà és la representació del Govern de Catalunya a la Catalunya Nord
Taula de recursos per a la prevenció de la conflictivitat juvenil
gerent de la Regió Sanitària Girona
Àmbit territorial: Alt Empordà, Baix Empordà, Garrotxa, Gironès, Pla de l'Estany, Ripollès i la Selva
Les regions sanitàries constitueixen els òrgans desconcentrats de gestió del sistema sanitari públic de Catalunya i els correspon el desenvolupament de les funcions atribuïdes com a pròpies, garantint la prestació dels serveis sanitaris de cobertura pública en el seu àmbit territorial: Alt Empordà, Baix Empordà, Garrotxa, Gironès, Maresme*, Pla de l'Estany, Ripollès i Selva, i aquelles funcions que els siguin delegades pels òrgans centrals del CatSalut.
*Municipis de la comarca del Maresme que corresponenen a la Regió Sanitària Girona:
Calella, Canet de Mar, Malgrat de Mar, Palafolls, Pineda de Mar, Sant Cebrià de Vallalta, Sant Iscle de Vallalta, Sant Pol de Mar, Santa Susanna, Tordera
En l'educació per a la mobilitat segura conflueixen diversos col·lectius d'àmbits de treball molt diversos, però cal ressaltar el paper dels monitors d'educació viària de les policies locals i del Cos de Mossos d'Esquadra, als que s'han anat sumant altres cossos de seguretat.
La seva implicació, demostrada dia a dia, constitueix un suport fonamental en l'educació i la sensibilització per a la seguretat viària i aporten una visió nova, renovant objectius, continguts i metodologies.
Aquesta visió innovadora també s'ha mostrat en l'ampliació dels destinataris de les intervencions, ja que no només treballen amb infants i joves a escoles i instituts, sinó que també col·laboren en la prevenció de riscos laborals dels treballadors de les empreses i en la sensibilització viària de la gent gran en centres cívics, entre d'altres.
Selecció de publicacions per programar i ajudar a aprendre mobilitat segura sigui quin sigui l'àmbit de treball i l'edat dels destinataris.
Des de la infantesa i al llarg de tota la vida, vivim en un entorn en què la mobilitat té un paper molt rellevant.
Per això, l'educació per a la mobilitat segura és present als programes educatius.
Cada cicle i cada etapa educativa és una oportunitat per adquirir unes capacitats i competències que acompanyen el creixement personal dels infants i els joves, i que enllacen amb l'educació en valors, l'educació emocional i l'educació per a la salut.
Al nostre web trobareu materials que es poden utilitzar a diverses àrees i matèries.
Són propostes que us permetran organitzar activitats entretingudes i participatives que afavoreixin la reflexió i l'esperit crític amb l'objectiu que l'alumnat aprengui a mantenir la seva qualitat de vida i la dels altres quan es desplaça per l'espai públic.
Publicacions i materials de suport per facilitar l'educació per a la mobilitat segura als centres educatius.
L'educació en el lleure té un paper molt rellevant en la sensibilització i formació de les persones.
Si realment ens preocupa la salut dels nostres infants i joves, hem de treballar per prevenir i reduir els riscos relacionats amb la mobilitat:
Si voleu organitzar activitats teniu propostes educatives a l'abast.
Publicacions i materials especialment aplicables a les activitats educatives de lleure.
Des de la infància aprenem un seguit d'hàbits i valors que desenvolupen la nostra consciència cívica i ciutadana.
Des de ben petits, les persones ens movem i ens cal fer-ho d'una forma segura.
L'aprenentatge dels valors de mobilitat segura a l'entorn familiar afavoreix les relacions humanes a l'espai públic i fomenta la convivència, la tolerància, la solidaritat, el respecte i la responsabilitat.
El paper de la família, però, no finalitza a la infància, i la seva influència sobre els comportaments segurs s'estén al llarg de tota la vida.
Al nostre web us podeu informar i trobar elements per reflexionar i aprendre mobilitat segura a l'entorn familiar.
Selecció de recursos especialment útils perquè la família conegui i pugui fer educació per a la mobilitat segura.
Des de fa alguns anys, hi ha un model que s'ha anat imposant tant en l'educació obligatòria com en l'educació universitària, i tant en la formació professional com en la definició de llocs de treball: és el model de gestió per competències.
Ser competent en la mobilitat segura vol dir ser capaç d'utilitzar les potencialitats que una persona té en l'ús de les vies públiques per moure's d'una forma segura en l'entorn del trànsit, sigui com a vianant, com a passatger o com a conductor.
Les competències per a la mobilitat segura ens permeten saber quins coneixements, habilitats i actituds poden ajudar les persones a tenir un comportament més segur.
Les cinc competències del nostre model de prevenció son les següents:
Com assenyalen les millors pràctiques en matèria de seguretat viària, l'educació i la formació al llarg de tota la vida de l'usuari són determinants per reduir l'accidentalitat.
El desenvolupament personal s'esdevé al llarg de tota la vida i va associat a molts aprenentatges, entre els quals hi ha la mobilitat segura.
Per aquest motiu, tots els agents socials (centres educatius i entitats de lleure, universitats, autoescoles i empreses, administracions locals, Generalitat, fundacions i associacions, monitors de les policies locals i mossos d'esquadra, etc.) hem de tenir com a objectiu prioritari el foment d'actituds viàries que vagin generant consciència ciutadana i comportaments encaminats a la convivència i a la mobilitat segura.
Promoure aquest aprenentatge ens permetrà incidir en la idea que la responsabilitat sobre la seguretat viària és una qüestió que ens implica a tots i totes.
L'EDUMS és l'educació per a la mobilitat segura.
Inclou totes aquelles accions i recursos dissenyats perquè les persones desenvolupin les competències necessàries per a una mobilitat eficaç, és a dir, sostenible per al medi i segura per a tothom, i té com a finalitat que la persona sigui capaç d'exercir el seu dret a moure's per l'espai públic respectant la seva salut i la dels altres.
Col·lecció de tres llibres que planteja propostes variades per aprofundir en l'educació per a la mobilitat segura i que segueixen un fil conductor interessant per als alumnes i també per a les famílies.
Les activitats es poden dur a terme en hores de tutoria o també en moments concrets del curs.
També són oportunes per a espais lúdics, d'oci, de migdia i poden ser conduïdes per animadors o educadors.
Aquesta col·lecció està formada per un manual per a cadascun dels cicles de l'educació primària: cicle inicial, cicle mitjà i cicle superior.
Vídeo amb dilemes per a nois i noies de 10 a 12 anys.
Es plantegen tres dilemes, cadascun dels quals explica la història d'un protagonista diferent (l'Anna, el Pere i el David) que es troba en una situació amb elements viaris que comporten risc.
Al final de la història, els nens i nenes han de discutir què farà el protagonista.
Aquest recurs també està disponible en suport DVD i es pot sol·licitar contactant amb el servei territorial de Trànsit que us correspongui.
Vídeo per a la família que mostra com ensenyar els infants a anar amb bicicleta.
Es tracta d'una narració audiovisual d'una excursió d'una mare i el seu fill.
La història ens mostra un dia molt especial, quan la bicicleta d'un nen/a deixa de ser una joguina i es converteix en un vehicle que circula pel mateix lloc que els altres (carrers, senders, carril bici...).
En un altre vídeo es presenta el recull de consells que poden ser molt útils a tothom, infants i adults.
Conte amb text i il·lustracions pensat perquè avis i àvies comparteixin temps amb els infants i els expliquin situacions de mobilitat, ja que la relació entre ells és un aspecte fonamental per aconseguir pràctiques segures i saludables.
Els personatges de la Martina i el Sergi presenten el llibre amb tot un seguit d'activitats que fan amb els seus avis i que els porten a moure's segurs, sense córrer cap perill.
El fet que les persones grans assumeixin aquest paper educatiu cap als infants facilita també que prenguin un paper responsable en la seva pròpia seguretat.
Es pot fer servir amb el material adaptat per treballar a l'aula amb pissarra electrònica.
També està disponible en suport físic i es pot sol·licitar contactant amb el servei territorial de Trànsit que us correspongui.